KTC สินเชื่อโตแกร่ง ดัน Q1 กำไรทะลุ 1.87 พันล้าน ลุ้น Q2 เด่นต่อ แนะซื้อเป้า 68 บ.  
KTC สินเชื่อโตแกร่ง ดันผลงานไตรมาส 1 กำไรทะลุ 1.87 พันล้าน ลุ้นผลงานไตรมาส 2 เด่นต่อ คาดดันทั้งปีนี้แตะ 7.8 พันล้าน แนะซื้อเป้า 68 บาท  
KTC สินเชื่อโตแกร่ง ดันผลงานไตรมาส 1 กำไรทะลุ 1.87 พันล้าน ลุ้นผลงานไตรมาส 2 เด่นต่อ คาดดันทั้งปีนี้แตะ 7.8 พันล้าน แนะซื้อเป้า 68 บาท  
25 เม.ย. 2566

บล.ดาโอ ระบุในบทวิเคราะห์วันนี้ (19 เม.ย.66) บริษัท บัตรกรุงไทย จำกัด (มหาชน) หรือ KTC คงคำแนะนำ “ซื้อ” และราคาเป้าหมาย 68.00 บาท อิง 2023E PBV ที่ 4.9 เท่า บริษัทรายงานกำไรสุทธิไตรมาส 1/66 ที่ 1.87 พันล้านบาท โต 7% เทียบช่วงเดียวกันของปีก่อนและโต 12% เทียบไตรมาสก่อนหน้า เป็นไปตามที่ตลาดคาด
โดยกำไรสุทธิเพิ่มขึ้น เทียบช่วงเดียวกันของปีก่อน จากสินเชื่อที่ขยายตัวดี 15% เทียบช่วงเดียวกันของปีก่อน ทั้งสินเชื่อบัตรเครดิตและสินเชื่อส่วนบุคคล ขณะที่ยังกดดันจาก credit cost ที่สูงขึ้น +70bps ตามการตัดจำหน่ายหนี้สูญที่สูง ด้านกำไรสุทธิขยายตัว เทียบไตรมาสก่อนหน้า จากค่าใช้สำรองที่ลดลง 9% เทียบไตรมาสก่อนหน้า ตามสินเชื่อที่หดตัวเป็นปกติฤดูกาล
คงประมาณการกำไรสุทธิปี 66 ที่ 7.8 พันล้านบาท โต 10% เทียบช่วงเดียวกันของปีก่อน และประเมินผลการดำเนินงานไตรมาส 2/66 จะขยายตัว เทียบช่วงเดียวกันของปีก่อน จากสินเชื่อบัตรเครดิตที่เติบโตต่อเนื่อง ตามการใช้จ่ายที่เพิ่มขึ้นในฤดูกาลท่องเที่ยว ราคาหุ้นใกล้เคียง SET ในช่วง 1 และ 3 เดือนที่ผ่านมา
อย่างไรก็ตามคงแนะนำ “ซื้อ” จากสินเชื่อที่เติบโตดี โดยเฉพาะการใช้จ่ายที่เพิ่มขึ้น ตามการท่องเที่ยวที่กลับมาดีขึ้น และระยะสั้นจะได้ผลบวกการเลือกตั้งที่ช่วยกระตุ้นการใช้จ่ายในประเทศ ทั้งนี้เราได้ศึกษาราคาหุ้น KTC ช่วง +/- 1 เดือนเลือกตั้ง ตั้งแต่ IPO ปี 2002 พบว่าราคาหุ้นจะ outperform SET เฉลี่ยที่ 2%